cyanic-selkie/wikianc huggingface dataset:
Sin Son-ho
Sin Son-ho (s. 5. heinäkuuta 1948) on pohjoiskorealainen diplomaatti. Hänet nimitettiin maansa pysyväksi edustajaksi YK:ssa vuonna 2008. Hän oli aiemmin työskennellyt muun muassa Afrikan valtioissa. Sin on valmistunut vuonna 1972 Kim Il-sungin yliopistosta, ja hänellä on vaimo ja kaksi lasta.
Shanghai Hongqiaon rautatieasema
Shanghai Hongqiaon rautatieasema on rautatieasema Shanghaissa, Kiinassa. Rautatieasemalta on yhteys vieressä sijaitsevalle Shanghai Hongqiaon kansainväliselle lentoasemalle, josta kulkee Shanghain metron linja 2. Shanghai Hongqiao on Shanghai–Hangzhou- ja Shanghai–Nanjing-suurnopeusratojen kuten myös rakenteilla olevan Peking–Shanghai-suurnopeusradan pääteasema.
Rautatieaseman kattorakenteisiin asennettiin 20 000 aurinkopaneelia, joiden pinta-ala on 61 000 neliömetriä.
Rauno Lehtiö
Rauno Harry Juhani Lehtiö (s. 3. maaliskuuta 1942 Tampere) on suomalainen jääkiekkoilija. Hän pelasi SM-sarjassa vuosina 1959–1971 ja voitti yhden Suomen-mestaruuden. Hän edusti Suomen maajoukkuetta kolmissa arvokisoissa.
Bas Leinders
Formula 1 -tulokset
* Australian GP:ssä 2004 Leinders ei päässyt ajamaan harjoituksissa, sillä hän ei saanut ajamiseen vaadittavaa superlisenssiä.
Tonttujen jouluyö
Suomessa laulun ovat levyttäneet muiden muassa Kipparikvartetti, Tapio Rautavaara, trio Vieno Kekkonen, Laila Kinnunen ja Brita Koivunen, Polyteknikkojen kuoro sekä Ylioppilaskunnan Laulajat.
HIV
Ensimmäiset HIV/AIDS-tautitapaukset
Vanhimmat tunnetut näytteet HIV-1-viruksesta ovat:
Šenkurskin piiri
Šenkurskin piiri on paikallinen itsehallintoalue Arkangelin alueella Venäjällä. Alueen eteläosassa sijaitsevan piirin pinta-ala on 11 300 neliökilometriä. Asukkaita on 17 200 henkeä (vuonna 2009).
HIV
HIV-infektion seuraukset
HIV-infektio heikentää immuunijärjestelmää, mistä johtuen erilaiset infektiot ja syövät tarttuvat AIDS-vaiheessa oleviin helpommin. Henkilön immuunipuolustus pysyy kuitenkin normaalina silloin, kun hän käyttää ARV-lääkitystä HIV:n hoitamiseen. Toimivalla ARV-lääkityksellä oleva henkilö ei sairastu AIDSiin, ja hän voi elää normaalia elämää. Immuunipuolustus on silloin normaali ja elinaikaodote on sama kuin HIV-negatiivisella henkilöllä.
HIV-infektion hoito
Vuonna 2011 ilmoitettiin, että eläinkokeissa oli saatu lupaavia tuloksia aivan uudesta lähestymistavasta. New Scientist -julkaisu kertoi Kalifornian teknillisen korkeakoulun tutkija David Baltimoren kiertäneen immuunijärjestelmän, jota HI-virus tuhoaa, kokonaan. Baltimoren ratkaisu on puoliksi rokote ja puoliksi geeniterapiaa. Baltimoren ideassa lihakset saadaan tuottamaan HI-virusta tuhoavia vasta-aineita, ja koska HI-virus jättää lihassolut rauhaan, se ei voi eliminoida omaa tuhoajaansa. Baltimoren ryhmä varusti flunssaviruksen geeneillä, jotka tuottavat tehokkaita vasta-aineita HI-virukselle, ja tämän jälkeen he infektoivat hiiren jalkojen lihakset näillä vasta-aineilla. Hiiret tuottivat vasta-ainetta koko elämänsä ja pysyivät terveinä, vaikka tutkijat yrittivät tartuttaa niihin HI-viruksen kaikin keinoin. Tutkijat uskovat, että ihmiset reagoisivat samalla tavalla. Baltimoren mukaan ihmiskokeet voidaan aloittaa vuoden tai kahden kuluttua. Lihasrokotteesta on saatu hyviä tuloksia myös kädellisillä. Philadephian lastensairaalassa kokeiltiin Philip Johnsonin johdolla samaa ideaa makakeilla. Rokote suojasi eläimet SIV:ltä, joka on apinoiden versio HIV:stä. Myös Johnsonin ryhmä suunnittelee rokotteen kokeilemista ihmisiin. Lihaksissa tuotettava vasta-aine on laaja-alaista, ja laboratoriotutkimusten mukaan se tehoaa ainakin 90 %:iin tunnetuista HI-viruksen kannoista. Tutkijat ovat viime aikoina löytäneet myös useita muita HI-virusta tuhoavia aineita. Baltimoren hiirikokeissa jo yksi vasta-aine antoi tehokkaan suojan HI-virusta vastaan, mutta Baltimoren mukaan ihminen voi saada vielä kattavamman suojan, jos lihasrokote sisältäisi kahta tai useampaa vasta-ainetta tuottavaa geeniä.
HIV yhteiskunnallisena ilmiönä
Vuonna 1983 muusikko Klaus Nomi oli yksi ensimmäisistä AIDSiin kuolleista julkisuuden henkilöistä. Yhdysvaltalainen näyttelijä Rock Hudson kertoi vuonna 1985 sairastuneensa tuolloin melko vähän tunnettuun tautiin. Pitkälle 1990-luvulle HIV:n sairastuneet ihmiset länsimaissa saivat osakseen paljon syyllistämistä, syrjintää ja jopa suoranaista vainoa. HIV:ta pidettiin erityisesti homoseksuaalien tautina. Homoseksuaaleilla HIV levisi suojaamattoman anaaliseksin välityksellä, sillä homomiehet eivät käyttäneet kondomia, koska heillä ei ollut tarvetta ehkäistä raskautta.
Tee
Vihreä tee
Vihreän teen käsittelyssä hapetus keskeytetään välittömästi altistamalla tee lämmölle, joko japanilaisittain höyryttämällä tai kiinalaisittain kuumissa pannuissa. Se on yleensä haalean vihreän tai keltaisen väristä. Länsimaissa vihreä tee on lähinnä terveysjuoman asemassa, mutta Kiinassa ja Japanissa sitä juodaan enemmän kuin mitään muuta teelaatua. Vihreää teetä myydään usein maustamattomana tai vain miedosti maustettuna.
Keltainen tee
Keltainen tee on hyvin vähän hapettunutta, teepensaan kärkisilmuista valmistettua laadukasta teetä. Keltainen tee on valkoisen teen ohella kallein teelaatu. Silmut poimitaan ennen kuin niistä tulee nukkaisia. Ne nuudutetaan vihreän teen tavoin ja yleensä kuumennetaan pannuissa. Teenlehdet levitetään kostean kankaan alle 4–10 tunnin ajaksi, jolloin ne lämpenevät ja hapettuvat, hieman aromikkuuttaan kehittäen sekä saavat kellertävän värisävyn. Lehtiä kuivataan noin 10–20 minuuttia 110–120 °C:n lämpötilassa, jolloin niiden kosteus putoaa alle viiteen prosenttiin. Lopuksi teelehdet lajitellaan ja pakataan.
Pu’er-tee
Pu’er-tee (usein myös pu-erh-tee, ) on kotoisin teepensaan syntyseudulta, Lounais-Kiinan Yunnanin maakunnan Pu’erin seudulta. Se on hapettamatonta teetä, joka aluksi nuudutetaan, sitten kuumennetaan ja rullataan, kuumennetaan ja rullataan (toistamiseen), kuivataan ja lajitellaan. Valmistusprosessin jatko riippuu siitä minkälaisesta pu’erista on kyse. Perinteistä sheng pu’eria (suom. raaka pu’er) varten teelehdet lajitellaan koon mukaan, höyrytetään ja tiivistetään kakuiksi, kuivataan höyrytystä edeltävään painoonsa ja pakataan.
Carl Ferdinand Nordlund
Nordlundin vanhemmat olivat Luvian kappalainen Isak Nordlund ja Albertina Helena Törnroth. Hän kävi Porin triviaalikoulua ja Turun lukiota päästen ylioppilaaksi 1838. Nordlund valmistui filosofian kandidaatiksi 1843 ja maisteriksi 1844. Hän toimi Turun yläalkeiskoulun vt. kollegana 1843 ja Uudenkaupungin ala-alkeiskoulun vt. rehtorina 1844–1845. Nordlund oli Porin yläalkeiskoulun ja myöhemmin Porin lyseon 1. kollega vuodesta 1845, konrehtori vuodesta 1847 sekä rehtori 1870–1882.
Roger Francis Crispian Hollis
Roger Francis Crispian Hollis (s. 17. marraskuuta 1936 Bristol) on brittiläinen roomalaiskatolinen piispa. Hänet vihittiin papiksi Cliftonin hiippakuntaan 11. heinäkuuta 1965 ja nimitettiin Birminghamin arkkihiippakunnan vihkipiispaksi sekä Cincarin titulaaripiispaksi 13. helmikuuta 1987. Piispaksi vihkiminen seurasi 5. toukokuuta. Pääkonsekraattorina toimi Maurice Noël Léon Couve de Murville, jota avustivat Joseph Gray ja Mervyn Alban Alexander.
Loudguns
Historia
Loppuvuodesta yhtye meni Astral Studioon nauhoittamaan uutta singleä joka olisi osa tulevaa Revolution Days albumia. Single "Billie the Queen / These Dreams" julkaistaan 3. helmikuuta 2017.
Esko Rantanen
Rantanen edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 199 ottelua, joissa hänen tehopisteensä olivat 79 + 59 = 138 ja jäähymääränsä 231 minuuttia. Hän voitti Suomen-mestaruuden vuonna 1968.
Isojärvi (Pomarkku)
Kulttuurimaantiedettä
Karvianjoen (Karueiok 1463–1474) alajuoksulla sijaitsevan Isojärven aiempi nimi on ollut Karvianjärvi (vid Karffuia träsk 1551, Karfwiajärfwi som kallas Åtåmå 1675). Tämän nimi on ilmeisesti välittynyt joen ja yläjuoksun toisen järven nimeksi sekä edelleen asuinnimeksi Karviankylään, ja edeleen pitäjännimeksi.
Markku Pulli (jääkiekkoilija)
Myös Markku Pullin veljet Kalevi ja Heino pelasivat jääkiekkoa SM-tasolla.
Kalevi Pulli
Pulli edusti koko SM-sarjauransa ajan Tampereen Kilpa-Veljiä (vuodesta 1959 Koo-Vee). Hän pelasi SM-sarjassa yhteensä 149 ottelua, joissa hänen tehopisteensä olivat 96 + 42 = 138 ja jäähymääränsä 44 minuuttia. Hän saavutti urallaan kolme SM-hopeaa ja kaksi SM-pronssia.
I Let My Heart Break
I Let My Heart Break on Tika Sevón Liljegrenin esittämä musiikkikappale, joka sijoittui kolmanneksi vuoden 2020 Uuden Musiikin Kilpailussa. Musiikillisesti ”I Let My Heart Break” on balladi, jonka sanoitus käsittelee murtumista ja yli pääsemistä. Kappaleen ovat säveltäneet ja sanoittaneet Neea Jokinen, Timo Oiva, Oliver@i-One Music ja Lotus Wang. Sovittamiseen on heidän lisäkseen osallistunut Petri Somer.
Julkaisu
”I Let My Heart Break” julkaistiin vuoden 2020 Uuden Musiikin Kilpailun kappaleista ensimmäisenä, 24. tammikuuta.
Eritasoliittymä
Liittymän vuoksi moottoriteillä ei käytetä liikennevaloja, vaan autot liittyvät suoraan moottoritielle liittymän kautta.
Video RAM
Video RAM (näyttömuisti, videomuisti, usein lyhennettynä VRAM) on tietokoneen muistia, joka on kahden laitteen välissä: suoritin kirjoittaa muistiin kun näyttöä on päivitettävä (esimerkiksi hiiren osoittimen liikkuessa tai kursorin vilkkuessa), sekä RAMDAC lukee muistista tiedon näyttölaitteelle. Näyttömuistia sijoitetaan näytönohjaimelle tai kuvapuskurilaitteelle.
Laituriovi
Suomessa ensimmäisenä laituriovet otettiin koekäyttöön Vuosaaren metroasemalla lokakuussa 2010. Helsingin metron automatisointisuunnitelmien myötä kaikille metroasemille oli tarkoitus rakentaa laituriovet, mutta ovien testauksessa havaittujen ylivoimaisten teknisten ongelmien vuoksi ne päätettiin asentaa ainoastaan uusille länsimetron asemille. Automatisoinnin kariutuessa laituriovia ei lopulta asennettukaan asemille lainkaan, ja Vuosaaren asemalta ovet poistettiin.
Jääkiekon nuorten maailmanmestaruuskilpailut 1993
Jääkiekon nuorten maailmanmestaruuskilpailut 1993 pelattiin Ruotsissa ja Kanada voitti turnauksen. Turnauksessa kaikki pelasivat kaikkia vastaan yhden ottelun. Tšekkoslovakia jakautui vuoden vaihtuessa, joukkue pelasi loput pelit yhtenäisenä, mutta IIHF:n lipun alla ja sen hymnin kera. Neuvostoliiton/Itsenäisten valtioiden yhteisön paikan A-sarjassa peri Venäjä.
Savosolar
Savosolarin toimitusjohtajana on toiminut vuodesta 2010 Jari Varjotie. Yhtiön hallitusta johtaa Eero Auranne.
Benjamin West
Yhdeksänvuotiaana West oli tavannut sattumalta englantilaisen muotokuvamaalarin, mikä innosti hänet ottamaan maalaamisen ammatikseen. Hän matkusti 1760 Italiaan, missä tutustui antiikin ajan taiteeseen ja ajankohtaisen uusklassismiin. Kolme vuotta myöhemmin hän oleskeli Englannissa. Westin maalaukset herättivät siellä runsaasti huomiota. Westistä tuli Englannin johtava uusklassisti ja kuningas Yrjö III tilasi häneltä töitä. West kuvasi 1770-luvulla tuohonastisista tavoista poiketen historiallisia tapahtumia ennemminkin ajanmukaisessa kuin antiikinaikaisessa asussa, mikä herätti hämmästystä, varsinkin maalauksessa Kenraali Wolfen kuolema vuodelta 1770.
Jouluaatto
Jouluaatto on joulupäivää edeltävä päivä, jota vietetään 24. joulukuuta. Jouluaatto ei ole virallinen almanakkaan merkitty pyhäpäivä, jos päivä ei osu sunnuntaille.
Suomessa joulurauha julistetaan monissa kaupungeissa kello 12.00. Kuuluisin on Turun julistus, joka esitetään myös televisiossa, radiossa ja internetin kautta.
Jääpallon SM-kilpailu 1914
Jääpallon Suomen mestaruus 1914 ratkaistiin cup-kilpailussa, johon osallistui neljä joukkuetta, kaksi Helsingistä ja kaksi Viipurista. Loppuotteluun selvisivät edelliskauden tapaan Helsingin IFK ja VBJS, myöhempi Viipurin Sudet. Ottelu pelattiin Helsingissä. Vasta toista talveaan pelannut VBJS voitti ottelun 4-6, ja saavutti näin historiansa ensimmäisen jääpallon Suomen mestaruuden. Kerta oli ensimmäinen kun mestaruus meni Helsingin ulkopuolelle.
Janusz Jastrzębowski
Diskografia
Closterkeller
Pekka Uitus
Pelaajauransa jälkeen Uitus toimi SM-liigassa KooVeen apuvalmentajana kaudella 1975–1976 ja päävalmentajana kaudella 1979–1980.
Andrea Veggio
Andrea Veggio (28. elokuuta 1923 – 6. kesäkuuta 2020 ) oli italialainen roomalaiskatolinen piispa. Hänet vihittiin papiksi Veronan hiippakuntaan 29. kesäkuuta 1947 ja nimitettiin sen vihkipiispaksi sekä Velian titulaaripiispaksi 1. elokuuta 1983. Piispaksi vihkiminen seurasi 8. syyskuuta. Pääkonsekraattorina toimi Giuseppe Amari, jota avustivat Andrea Pangrazio ja Maffeo Giovanni Ducoli.
Žarkovski
Žarkovski on kaupunkimainen taajama Tverin alueella Venäjällä. Se sijaitsee Väinäjoen sivujoen Mežan varrella 324 kilometriä Tveristä lounaaseen. Taajama on Žarkovskin piirin keskus. Siellä on Moskovan ja Riian väliseltä rautatieltä Zemtsyssä haarautuvan sivuradan pääteasema (jatkoyhteys Smolenskiin ei ole käytössä). Asukkaita on 4 500 henkeä (vuonna 2009).
Kuriton sukupolvi (näytelmä)
Yhteydet Waltarin elämään ja muuhun tuotantoon
Panu Rajala näkee näytelmän asetelmassa ja professori Varavaaran hahmossa yhteyksiä myös Waltarin omaan elämään: hän koki jättäneensä nuoruuden taakseen ja uppoutuneensa työhön, ja tämä asenne tuotti myös kitkaa hänen perheessään. Hän eli omassa taloudessaan naisten ympäröimänä eikä hänen tarvinnut huolehtia kotiasioista, mutta samalla hän saattoi jäädä sivustakatsojaksi ja joutua naureskelun kohteeksi. Vaikka Waltari oli näytelmän kirjoittaessaan vasta 28-vuotias, hän oli jo laajan tuotannon julkaissut kirjailija, ja kirjallisuuskeskustelussa hän oli leimautunut konservatiiviksi. Niinpä hän saattoi jo arvostella häntä nuorempaa, ”kuritonta sukupolvea”. Toisaalta Rafael Koskimies on todennut, että näytelmää kirjoittaessaan Waltari on heittäytynyt leppoisaksi leikinlaskijaksi, joka tuskin loukkaa ketään.
Arvioita
Koskiluoman mukaan näytelmä ei enää ole ajankohtainen, sillä sukupolvien välinen ristiriita on muuttunut aivan toisenlaiseksi kuin Waltarin aikaan. Myös Rajalan mukaan näytelmä on ”haalennut historiaksi” eikä sen loppuratkaisua voisi enää pitää mitenkään mahdollisena. Marttila kuitenkin toteaa, että Kuriton sukupolvi on nykyäänkin Waltarin tunnetuimpia näytelmiä, etenkin elokuvaversioiden johdosta, eikä ”viimeinen myyntipäivä ole lähelläkään”. Vaikka asenteet heijastavat omaa aikaansa, näytelmän huumori tehoaa yhä.
Hiukset
Rakenne
thumb|Karvatuppi Hius on biologinen polymeeri, joka koostuu noin 80-prosenttisesti keratiiniproteiinista, 10–15-prosenttisesti vedestä ja 5–10-prosenttisesti muista aineista kuten pigmenteistä, mineraaleista ja rasvoista.
Hiustyylien historiaa
Hiuksia on ihmiskunnan historian kuluessa leikattu ja letitetty monin tavoin. Hiustyylit ja -muodit ovat vaihdelleet hiuksettomuudesta pitkiin hiuksiin.
Levä
Ominaisuudet
Juurten sijasta joillakin levillä on tarttumisrihmat, joilla ne pysyvät kiinni alustassa. Toisin kuin kasvien juuret, nämä rihmat eivät kuljeta vettä tai ravinteita. Joillakin lajeilla on myös muodoltaan lehteä tai vartta muistuttavia rakenteita tai kaasun täyttämiä kellukkeita.
Myös levien solurakenne muistuttaa kasveja, poikkeuksena piilevät, joiden soluseinä koostuu piidioksidista. Monilla yksisoluisilla levillä on kuitenkin soluseinässään värekarvoja, joiden avulla ne pystyvät uimaan vedessä. Muutamat lajit, joilla soluseinä ei ole jäykkä, pystyvät lisäksi ryömimään amebojen tapaan.
Hiukset
Afrikassa
thumb|150px|Nubialaisnainen letitettyine ja koristeltuine hiuksineen Afrikkalaiset hiukset ovat yleensä kiharat ja mustat, mutta kansojen välillä on paljon vaihtelua. Mustista afrikkalaisista 75 prosentilla on kähärät hiukset ja 15 prosentilla kiharat. Kiharia hiuksia tavataan muun muassa etiopialaisilla, nubialaisilla ja somaleilla. Suoria tai lainehtivia hiuksia esiintyy kaikkein kosteimmilla alueilla sekä Saharassa ja Sudanissa. Tiheän ja kiharan tukan arvellaan suojelevan päätä voimakkaalta auringonpaisteelta. Muu kuin musta hiusväri afrikkalaisella on usein ympäristötekijöiden kuten aliravitsemuksen seurausta.
Hiukset uskonnoissa
Luostareihin muuttaneiden munkkien ja nunnien on perinteisesti edellytetty leikkaavan hiuksensa osittain tai kokonaan pois. Hiuksista luopuminen edustaa uskonnoissa materiasta ja turhamaisuudesta luopumista. Moni uskonnollinen ryhmä edellyttää samasta syystä hiusten peittämistä: esimerkiksi musliminaiset ja ortodoksijuutalaiset naiset peittävät hiuksensa nykyisinkin.
Arnold Mendelssohn
Arnold Mendelssohn (26. joulukuuta 1855 Ratibor – 18. tai 19. helmikuuta 1933 Darmstadt) oli saksalainen säveltäjä.
Leo Seppänen
Seppänen edusti koko pääsarjauransa ajan Tampereen Koo-Vee:ta. Hän pelasi SM-sarjassa ja SM-liigan runkosarjassa yhteensä 303 ottelua ja vaihtopenkillä istutut mukaan laskien 368 ottelua. Jäähyminuutteja hänellä oli neljä. SM-liigan pudotuspeleissä hän pelasi kolme ottelua ja vaihtopenkillä istutut mukaan lukien viisi. Hän voitti Suomen-mestaruuden vuonna 1968 ja saavutti lisäksi yhden SM-pronssin.
Malbuisson
Malbuisson on kunta itäisessä Ranskassa Doubsin departementissa Burgundi-Franche-Comtén alueella. Kunta sijaitsee Saint-Pointin järven rannalla (Lac de Saint-Point), ja se on suosittu vapaa-ajanviettopaikka. thumb|left|400px|Malbuisson oikealla Saint-Pointin järven rannalla
Claudio Bravo
Seurajoukkue
25. elokuuta 2016 Bravo siirtyi englantilaiseen Manchester Cityyn neljävuotisella sopimuksella. Hän nousi heti Cityn ykkösmaalivahdiksi, mutta menetti paikkansa Willy Caballerolle helmikuun 2017 alussa. Bravo pelasi kauden aikana 22 valioliigaottelua. Seuraavaksi kaudeksi City hankki maalivahdikseen Ederson Moraesin ja Bravo pelasi Cityn mestaruuskaudella 2017−2018 vain kolme valioliigaottelua. Englannin liigacupissa hän pelasi kaikki ottelut Cityn voittaessa mestaruuden. Hän oli voittamassa myös Community Shieldiä 2018. Se jäi hänen kauden ainoaksi ottelukseen, sillä hänen akillesjänteensä repeytyi 20. elokuuta. Kaudella 2019–2020 hän pelasi neljä liigaottelua, joista yhden ykkösmaalivahti Edersonin terveysvaivojen ja kolme Edersonin ulosajon seurauksena. Hän pelasi voittoisan Community Shield -ottelun ja kaikki kuusi ottelua Cityn voittaessa liigacupin mestaruuden. Lisäksi hän pelasi neljä FA Cupin ja toistaiseksi kaksi Mestarien liigan ottelua.
Mantiqueiranpaimenkoira
Alkuperä
Vaikka Mantiqueira-vuoristo sijaitseekin São Paulon, Minas Geraisin ja Rio de Janeiron osavaltioissa, suurin osa koirista elää Minas Geraisin paikkakunnilla ja vain murto-osa São Paulon ja Rio de Janeiron alueilla. Kaupungit joissa niitä on eniten ovat Virgínia, Passa Quatro, Marmelópolis, Delfim Moreira, Venceslau Brás, Itajubá, Piranguçu, Brasópolis, Gonçalves, Sapucaí Mirim, Paraisópolis, Conceição dos Ouros, Cachoeira de Minas, Santa Rita do Sapucaí, Piranguinho, Natércia, Pedralva, São José do Alegre, Heliodora, Cristina, Maria da Fé ja Conceição das Pedras. São Paulossa ne ovat keskittyneet enimmäkseen Monteiro Lobaton, São Bento do Sapucaín, ja Campos do Jordãon kaupunkeihin.
The Temptations
Historia
1970-luvulla Temptations nousi jälleen listakärkeen singlellään ”Papa Was a Rollin’ Stone” (1972), joka toi yhtyeelle myös kaksi Grammy-palkintoa. Yhtye menestyi listoilla vielä seuraavan vuoden ajan, mutta sitten sen suosio alkoi hiipua. Vuoden 1976 jälkeen yhtye vaihtoi Motownilta Atlanticille ja julkaisi kaksi diskoalbumia.
Japmaseisoja
Alkuperä
Japmaseisoja oli seisojatyyppinen metsästyskoira. Sen historia alkoi kun Pelotasista Rio Grande do Sulin osavaltiosta kotoisin oleva metsästäjä José Antônio Pinto de Magalhães halusi jalostaa brasilialaisen metsästyskoiran. Vuonna 1924 hän risteytti keskenään pointterin, griffon-tyyppisen kanakoiran ja jonkin lyhytkarvaisen mannermaisen kanakoiran, mahdollisesti lyhytkarvaisen saksanseisojan tai bracco italianon, tavoitteenaan poikkeuksellisen lahjakkailla metsästysominaisuuksilla varustettu koira. Kaikista kantaroduista pointteria käytettiin rodun luomiseen eniten.
Vuonna 1954 jalostuksella aikaansaatujen hyvien metsästysominaisuuksien johdosta Rio Grande do Sulin rotukoirayhdistys antoi Brasilian Kennelliitolle puoltavan lausunnon siitä, että uusi populaatio voitaisiin rekisteröidä puhdasrotuiseksi. Asiakirjojen mukaan japmaseisoja oli monipuolinen metsästyskoira, joka soveltui peltopyyn metsästykseen paremmin kuin muut tunnetut rodut.
Passion Play (Passionworksin albumi)
Passion Play on suomalaisen rock-yhtye Passionworksin esikoisalbumi, joka julkaistiin Suomessa 17. tammikuuta 2003. Kappaleet ovat pääosin säveltäneet laulaja Harriet (Harry) Hägglund ja basisti Kristian Pihlajaharju. Kappaleet on sanoittanut Harriet Hägglund.
Albumin on tuottanut Mikko Karmila (kappaleet 4, 6, 8), ja loput kappaleet Harriet Hägglund ja Kristian Pihlajaharju yhdessä Mikko Karmilan kanssa. Levyn äänittäjänä ja miksaajana toimi Mikko Karmila, ja se on äänitetty pääosin vuoden 2002 aikana. Lisäksi levylle sisällytettiin Passion Play Vol. 03 -EP:n kaikki kolme kappaletta, jotka äänitettiin syyskuussa 2000.
Jääkiekon 3. divisioonan maailmanmestaruuskilpailut 2010
'''Jääkiekon 3. divisioonan maailmanmestaruuskilpailut 2010''' pelattiin kahdessa lohkossa: Luxemburgin Kockelscheuer isännöi A-lohkoa 13-16. huhtikuuta ja Armenian Jerevan B-lohkoa 15-18. huhtikuuta.
Jaime Alguersuari
Ura
Vuosien 2014–2015 aikana hän kilpaili Formula E -sarjassa Virgin Racingin riveissä.
Velikaja
Joen kulku
Joki laskee alas ylängöltä ja se kiertää etelässä pienen lenkin, mutta kääntyy sitten Idritsassa kohti pohjoista. Joki virtaa pian Opotškan läpi ja siihen yhtyy tämän jälkeen oikealta päin tulevat Kudkan ja Šestin sivujoet, ja heti näiden alapuolella, vasemmalta puolelta tuleva Issa. Puškinskije Goryn taajama sijaitsee itäpuolella viiden kilometrin päässä joesta. Taajaman alapuolella jokeen yhtyy idästä virtaava sivujoki Sorot. Muutama kilometri Puškinskije Gorysta alaspäin Velikajaan yhtyy vasemmalta tuleva pitkä Sinjaja. Ostrovin kaupungissa on joessa monia saaria. Suurin saarista on pari kilometriä pitkä ja se hakaisee joen uoman. Saaressa sijaitsee kylä Dunovo (Дуново). Sivujoet Utroja, Kuhva, Vjada ja Kudeb yhtyvät jokeen lähes samassa kohdassa. Juuri ennen saapumistaan Pihkovaan, saa joki täydennystä oikealta puolelta siihen idästä yhtyvältä Tšerjohalta ja kaupungin keskustaan tulevalta Pihkovanjoelta. Pihkovasta on joensuuhun ja sen suistoon matkaa 15 kilometriä.
Padot
Ylänköalueella sijaitsee kaksi hylättyä pienvoimalaa (Поддубская ГЭС ja Копылковская ГЭС), joiden padot tukkivat vielä veden vapaata virtaamista. Ylänköalueen alapuolella on toiminnassa kaksi vesivoimalaitosta. Toinen sijaitsee Maksjutinon (Максютино) kylän lähellä ja tämän Maksjutinskajan vesivoimalaitoksen (Максютинская ГЭС) tuotantokapasiteetti on 1,5 megawattia. Voimalan patoallas on rakennettu kapeaan jokilaaksoon, missä patojärvi muistuttaa noin 10 kilometriä pitkää ja samalla leveää jokea. Alempana sijaitsevan Šilskajan vesivoimalaitoksen (Шильская ГЭС) teho on 1,5 megawattia ja sen patoallas on viisi kilometriä pitkä.
Valuma-alue
Velikajan hydrologinen mittausasema sijaitsee joen alajuoksulla Pjatonovon kohdalla. Siinä mitataan ainakin joen virtaamia ja vedenkorkeuksia. Joen keskivirtaamaksi ilmoitetaan yleensä joko 127 kuutiometriä sekunnissa (m³/s ) tai 134 m³/s. Joki purkaa vettä Pihkovanjärveen noin 4,36 km³ vuodessa. Virtaama muodostuu pinta-alaltaan 25 200 neliökilometrin suuruisella valuma-alueella, josta vettä tuovat Velkiajan pääuomaan yli 30 sivujokea tai -ojaa.
Velikajan valuma-alue muodostaa eteläisimmän osan Narvanjoen vesistöalueesta. Joki laskee Peipsijärveen ja joen valuma-alueen pinta-ala on lähes 60 % Peipsijärven valuma-alueesta. Velikajan alueen koillispuolella sijaitsee Pljussan valuma-alue ja luoteispuolella muut Peipsijärven valuma-alueen osa-alueet. Idässä sen naapureina ovat Olhavan valuma-alue, etelässä Väinäjoen valuma-alue ja idässä Latvian puolella olevien pienempien vesistöjen valuma-alueet. Velikajan valuma-alue ylittää Venäjän rajat etelässä, missä Sinjajan latva-alueet jäävät Valko-Venäjän puolelle, ja lännessä, missä useiden sivujokien latva-alueet jäävät Latvian puolelle (noin 3 000 km²).
Skorpionikuningas
Elokuva julkaistiin DVD:llä vuonna 2003 ja uudelleen vuonna 2008, Blu-raylle vuonna 2010 ja 4K UHD Blu-ray -formaatissa vuonna 2019.
Pirkanmaan musiikkiopisto
Opiston päätoimitalo sijaitsee Tampereen Kaakinmaalla osoitteessa Eteläpuisto 4. Tampereen lisäksi toimipisteitä on Hämeenkyrössä, Kangasalla, Pirkkalassa ja Ylöjärvellä. Pirkanmaan musiikkiopistossa voi opiskella lähes kaikkia soittimia kanteleesta sähkökitaraan sekä klassista ja pop/jazz-laulua. Oppilaita on n. 1600 ja opettajia n. 90 (tilanne 26.4.2021).
Richard Lenski
pienoiskuva|Richard Lenski, laboratoriossaan [[Michiganin osavaltionyliopisto|Michigan State Universityssä vuonna 2016.]]
Luke Wilkshire
thumb|Luke Wilkshire Luke Wilkshire (s. 2. lokakuuta 1981 Wollongong, Australia) on australialainen jalkapalloilija. 178 senttimetriä pitkän Wilkshiren pelipaikka on keskikentän keskellä tai puolustuksen oikealla laidalla.
Wilkshire on pelannut ammattilaisurallaan myös Englannissa Middlesbroughissa ja Bristol Cityssä sekä Alankomaissa Twentessä. Australian maajoukkueessa hän pelasi 80 maaottelua ja teki kahdeksan maalia vuosina 2004–2014. Wilkshire on ollut mukana joukkueessa muun muassa olympialaisissa 2004, Maanosaliittojen cupissa 2005 ja MM-kisoissa 2006, jossa hän pelasi yhdessä alkulohko-ottelussa ja Australian tappioon päättyneessä neljännesvälieräottelussa. Hänet valittiin myös 2010 MM-joukkueeseen.
Laila Räikkä
Laila Kaarina Räikkä (s. 3. helmikuuta 1943 Varkaus) on suomalainen näyttelijä. Hän näytteli Tampereen Työväen Teatterissa vuodesta 1984, kunnes jäi eläkkeelle vuonna 2008.
Jorge Sampaoli
Ura valmentajana
Sampaoli jatkoi MM-kisojen jälkeen Chilen valmentajana ja luotsasi maan historialliseen Copa Américan mestaruuteen kotiyleisön edessä. Finaalissa Argentiina kaatui rangaistuspotkukilpailun jälkeen 4–1. Sampaoli erosi päävalmentajan tehtävistä tammikuussa 2016. Lähdön taustalla olivat Chilen jalkapalloliiton johdossa tapahtuneet muutokset ja niiden aiheuttama luottamuspula.
Joulukuun lopussa 2018 Sampaoli allekirjoitti kaksivuotisen sopimuksen Brasilian pääsarjassa pelaavan Santosin kanssa. Sampaolin johdolla Santos sijoittui kaudella 2019 pääsarjassa toiseksi, eikä onnistunut voittamaan mestaruutta myöskään cup-kilpailuissa. Kauden jälkeen hän jätti seuran. Maaliskuussa 2020 hän jatkoi uraansa brasilialisen Atlético Mineiron päävalmentajana. Seura purki sopimuksen Sampaolin kanssa helmikuussa 2021.
Wing Chun
Historia
Wing Chunilla on ainakin kahdeksan erilaista sukulinjaa, jotka ovat erilaisia, ja jokaisella on oma alkuperähistoriansa. Lisäksi kilpailevia geneologioita on samalla alalla tai suunnilleen samassa yksittäisessä opettajassa. Wing Chunin kahdeksan erilaista sukulinjaa, jotka on tunnistettu, ovat:
Muut, pienemmät haarat ovat peräisin näistä kahdeksasta sukulinjasta.
Tasojärjestelmä
Wing Tsung sisältää 12 oppilastasoa (Student Grade - SG) ja 5 teknikkotasoa (Technician Grade - TG). Wing Tsungissa ei ole vyöjärjestelmää, vaan tietyn tason saavutettuaan harjoittelupaidan väri vaihtuu.
Øresundin metroasema
Øresund on Kööpenhaminan metron linjan M2 asema Sundbyøsterin kaupunginosassa Tanskan pääkaupungissa Kööpenhaminassa. Asema sijaitsee joukkoliikenteen maksualueella 3.
Ruskopäätypäkkö
Elintavat
Ruskopäätypäköt liikkuvat yleensä yksin tai pareittain. Lajin ravintoa ovat hyönteiset, joita se nappaa lennosta kasvien lehdiltä. Ruskopäätypäkkö pesii lokakuussa. Lajin pesä on sammalista tehty uunimainen rakennelma, jonka sisäänkäynti on sivulta. Naaras munii kaksi väriltään täysin valkoista munaa. Naaras hautoo munia vajaan kuukauden ja myös koiras osallistuu poikasten ruokintaan.
Saint-Amand Bazard
thumb|upright|Amand Bazard Saint-Amand Bazard, myös Amand Bazard, (1791−1832) oli ranskalainen sosialisti, Saint-Simonin koulukunnan tunnetuimpia johtajia. Oltuaan ensin mukana carbonaristisessa liikkeessä hän 1825 viehättyi Henri de Saint-Simonin oppiin, jota hän on kehitti ja täydensi varsinkin sen taloudelliseen puoleen nähden. Vasta hänen johdollaan syntyi varsinainen Saint-Simonin koulukunta. Heinäkuun vallankumouksen aikoina (1830) se esiintyi jonkinlaisena lahkona, jonka ylimmäisinä pappeina olivat Bazard ja Prosper Enfantin. Bazard erosi kuitenkin jo 1831 Enfantinista, koska hän piti kiinni avioliiton pyhyydestä. Tämän jälkeen lahko pian hajosi. Bazard ja Enfantin julkaisivat yhdessä Exposition de la doctrine de Saint-Simon (1828−1830).
Rottakuningas (sarjakuvahahmo)
Teini-ikäiset mutanttininjakilpikonnat (2012)
Toisella tuotantokaudella Rottakuningas palasi ja hänellä oli apunaan tavallisten rottien lisäksi kaksi mutatoimaansa rottaa Aristotle ja Caligula. Hän pyrki muuttamaan kaikki ihmiset "rottaihmisiksi" ja yritti jälleen ottaa Tikun hallintaansa, mutta Michelangelo mursi hänen mielenhallintansa mutanttikissa Ice Cream Kittyn avulla.
Terri Summers
Terri Summers (s. 1976) on alankomaalainen entinen pornonäyttelijä. Hän on toiminut myös Penthousen mallina. Hänen esikoisohjaustyönsä Terri Summers’ Teasers ilmestyi vuonna 2012.
René Bazin
René François Nicolas Marie Bazin (26. joulukuuta 1853 – 20. heinäkuuta 1932 ) oli ranskalainen kirjailija, Ranskan akatemian jäsen. Hän oli hieno, vakava, vaikka vähän ohuelta vaikuttava romaanien kirjoittaja, joka ranskalaisessa 1900-luvun alkupuolen kirjallisuudessa Maurice Barrès’n ohella ajoi varsinkin maaseudun asiaa pääkaupungin vastakohtana. Elävän luonnontunnon elähdyttämällä lämpimällä rakkaudella ja surunvoittoisella runollisuudella hän kuvailee häipyviä oloja ja sitä rakkautta, joka liittää ihmistä maahan. Hänen huomatuin kirjansa on La terre qui meurt (1899). Muita hänen teoksiaan ovat Le guide de l’empereur (1901) sekä Les Oberlé 1902 (suom. Oberlén perhe, 1903), jonka tapahtumapaikka on Elsassissa. Lisäksi Bazin on kirjoittanut huomiota herättäneitä matkakuvauksia Italiasta ja Espanjasta.
Gabriel Torje
Maajoukkueura
Torje pelasi ensimmäisen kerran Romanian maajoukkueessa 3. syyskuuta 2010 EM-karsintaottelussa Albaniaa vastaan. Ensimmäisen maalinsa hän teki 9. helmikuuta 2011 ystävyysottelussa Kyproksen verkkoon. Hän on pelannut maajoukkueessa kaikkiaan 57 ottelua ja tehnyt niissä 12 maalia.
Lentotukikohta
Suomen ilmavoimilla on kolme päätukikohtaa. Satakunnan Lennostolla on tukikohtana Tampere-Pirkkalan lentoasema, Karjalan Lennostolla Kuopion lentoasema ja Lapin Lennostolla Rovaniemen lentoasema. Kriisitilanteessa mikä tahansa siviili-ilmailun lentokenttä tai lentokoneiden varalaskupaikka maanteillä pystytään ottamaan käyttöön lentotukikohtana.
Avohuolto
Lastensuojelulaissa on määritelty, milloin avohuollon tukitoimenpiteisiin on ryhdyttävä:
2) jos lapsi käyttäytymisellään vaarantaa terveyttään tai kehitystään.
Filip Valenčič
Filip Valenčič (s. 7. tammikuuta 1992 Ljubljana, Slovenia) on slovenialainen jalkapalloilija. Pelipaikaltaan hän on hyökkääjä. Valenčič edustaa Veikkausliigassa pelaavaa Kuopion Palloseuraa.
Martti Tolamo
Henkilötietoja
Asevelvollisuutensa 1926–1927 suorittanut Tolamo oli reservin luutnantti, joka toimi talvisodassa tulenjohtajana. Hän haavoittui kranaatinsirpaleesta jalkaan ja kylkeen 9. maaliskuuta 1940 Vuoksenrannan Siintolanniemessä ja kuoli sotasairaalassa viisi päivää myöhemmin. Tolamo on haudattu Kuusankosken sankarihautaan.
U-83 (1940)
Valmistus
Alus tilattiin 9. kesäkuuta 1938 Flender Werkeltä Lyypekistä, missä köli laskettiin 5. lokakuuta 1939 telakkanumerolla 291. Alus laskettiin vesille 9. joulukuuta 1940 ja otettiin palvelukseen 8. helmikuuta 1941 päällikkönään Hans-Werner Kraus.
Keltapussitiainen
Keltapussitiainen (Anthoscopus parvulus) on pussitiaisten heimoon kuuluva varpuslintu.
Harmoninen voima
Harmoninen voima ja harmoninen värähdysliike
right|frame|Kitkaton jousi-massasysteemi on vaimenematon harmoninen värähtelijä. Jos harmoninen voima on ainoa johonkin kappaleeseen kohdistuva voima, sen liikettä kuvaa liikeyhtälö
Japanintammisilkkikehrääjä
Japanintammisilkkikehrääjä (Antheraea yamamai) on kookas itäaasialainen yöperhonen, joka on vieraslajina levinnyt myös Eurooppaan.
Uruguaynrääkkä
Uruguaynrääkkä (Laterallus leucopyrrhus) on eteläamerikkalainen rantakana. Sen elinympäristö käsittää mantereen keskiosan Kaakkois-Brasiliasta Paraguayhin, Uruguayhin ja Argentiinan koillisosaam. Louis Jean Pierre Vieillot kuvaili lajin holotyypin Paraguaysta vuonna 1819.
No Colours Records
Levy-yhtiö julkaisee lähinnä black metal -levytyksiä, mutta se on julkaissut myös death- ja thrash metal -albumeita. Se myy myös T-paitoja ja kangasmerkkejä.
Renault (täsmennyssivu)
Renault tarkoittaa muun muassa seuraavia
Antiikin Messenen arkeologinen museo
Museo rakennettiin vuosina 1968–1972 ja kunnostettiin vuosina 1992–1998. Museorakennus sijaitsee noin 500 metrin päässä Mavrommátin kylästä. Rakennuksessa on kolme näyttelysalia. Siihen kuuluu myös säilytys- ja ennallistustiloja.
Jääpallon SM-sarja 1936
Alkulohkot
Hämeen alue
Peter Cheyney
Reginald Evelyn Peter Southouse Cheyney (22. helmikuuta 1896 Lontoo – 26. kesäkuuta 1951 Lontoo) oli englantilainen rikoskirjailija.
1940-luvun lopulla Peter Cheyneyn terveys alkoi heikkenemään. Vuoden 1951 aikana hän vajosi kahdesti koomaan ja kuoli Lontoossa saman vuoden heinäkuussa.
Lobocheilos falcifer
Lobocheilos falcifer on karppien heimoon (Cyprinidae) kuuluva makean veden kalalaji.
Pyhän Joosefin kirkko (Kuopio)
Rakennuksen historiaa
Kirkon alttaritauluna oli vuodesta 1964 lähtien Unto Heikkisen Hautaan laskeminen. Joulukuussa 2013 Heikkisen teos siirrettiin evankelisluterilaisen Männistön Pyhän Johanneksen kirkon aulaan. Edellinen Männistön Vanhan kirkon alttaritaulu oli mosaiikkityö, kuvataiteilija Uuno Eskolan Kristus ristillä. Vuonna 1957 lahjoitti kuvanveistäjä Raimo Utriainen kirkkoon metallireliefin Jeesus ilmestyy opetuslapsille. Kirkon suunnittelija, rakennusmestari Koponen oli Männistössä asuneen Utriaisen äidinpuoleinen isoisä.
Fête de la Musique
Päivämäärän valinta
Vastaavanlaiset keskikesän juhlat ovat tuttuja myös täällä pohjoisessa yöttöminä öinä, jolloin aurinko ei laske ollenkaan. Esimerkiksi Pietarissa vietetään Valkeat yöt -kesäfestivaalia, jolloin taiteita juhlitaan kaikissa muodoissaan. Ajatus samantyylisestä juhlasta levisi ympäri maailmaa. Suomessa Taiteiden yö -tapahtumia vietetään monissa kaupungeissa yleensä elokuussa. Ranskassa tapahtumia vietetään nimellä Nuit Blanche (suomeksi ”valkea yö” tai ”hereillä vietetty yö”) lokakuun ensimmäisenä viikonloppuna vähän päiväntasauksen jälkeen, jolloin yö alkaa olla taas päivää pidempi.
Festivaalitapahtumat
Festivaalin ajaksi monia aukioloaikoja on pidennetty. Esimerkiksi kirjastot ja kahvilat saavat tuona yönä olla auki normaalia pidempään yleisöä varten. Lisäksi monet kadut suurimmissa kaupungeissa ovat suljettuja liikenteeltä, jotta tilaa olisi järjestetyille ja improvisoiduille näytöksille ja esitysten välejä kulkevalle yleisölle. Esityksiä saatetaan järjestää myös rajatummissa tiloissa kuten puistoissa ja urheilutiloissa. Joissain konserttisaleissa ja teattereissa esitykset ovat poikkeuksellisesti ilmaisia. Ilmaisesitysten ja harrastajamuusikoiden katunäytösten ohella maksullisiakin konsertteja voidaan järjestää, mutta niiden yhteydessä ei saa käyttää nimeä Fête de la Musique.
Yhteistyökumppanit
•	julkisen Radio France -yhtymän radiokanavat
•	France Télévisions -yhtymän kansalliset ja paikalliset kanavat (France 2, France 3, France      4, France Ô ja RFO)
Fête de la Musique saa tukea myös seuraavilta virallisilta ammattiyhdistyksiltä:
Näiden yhdistysten sivustoilla on saatavilla musiikkia ja nuotteja, joita voi ladata ilmaiseksi.
George van Rossem
Van Rossem osallistui Ateenan välikisoissa 1906 neljään lajiin ja voitti kaksi mitalia. Hän putosi ratkaisukierroksilta floretin ja säilän henkilökohtaisissa kilpailuissa, mutta voitti pronssia säilän joukkuekisasta ja hopeaa saman aseen kolmen osuman kilpailusta. Van Rossemin hopeamitali on edelleen Alankomaiden historian paras olympiasuoritus miekkailussa. Hän kilpaili floretilla ja säilällä sekä henkilökohtaisessa että joukkuekilpailussa Lontoon olympialaisissa 1908. Van Rossem putosi alkukierroksilla molemmissa henkilökohtaisissa kilpailuissa, ja Alankomaat jäi joukkuekilpailuissa viimeiselle sijalle molemmilla aseilla.
Franz Schalk
Esimerkiksi Schalkin levyttämät tulkinnat Beethovenin ja Franz Schubertin kahdeksansista sinfonioista tulivat arvostetuiksi. Myös hänen isoveljensä Joseph Schalk loi uran kapellimestarina. Franz Schalkilta tunnetuksi tuli sitaatti, jonka mukaan "jokainen teatteri on hullujenhuone, mutta oopperateatteri parantumattomien osasto".
Hännilä
Hännilä on kylä Saarijärven kaupungissa Keski-Suomessa. Se sijaitsee seututien 633 varressa noin 10 kilometriä Saarijärven keskustasta lounaaseen. Vuoden 2012 lopussa Hännilässä asui 148 ihmistä, joista 27 oli yli 65-vuotiaita.
The Honky Tonk Man
thumb|The Honky Tonk Man Roy Wayne Farris (s. 25. tammikuuta 1953) on amerikkalainen showpainija, joka tunnetaan paremmin nimellä The Honky Tonk Man sekä esiintymisistään WCW:ssä ja WWF:ssä, jossa hän oli Intercontinental Champion -listalla ennätysmäiset 64 viikkoa.
Amaury Vassili
Elämäkerta
Vassilin oma musiikkimaku on hyvin laaja. Hän kuuntelee klassisen musiikin ohella niin Coldplayta, Musea kuin The Beatlesia ja Bob Marleya. Laaja musiikkimaku kuuluu jo Vassilin esikoisalbumilla. Ääni ja karisma pääsevät oikeuksiin albumin monipuolisilla kappalevalinnoilla, jotka vaihtelevat klassisista melodioista tunnettuihin pop-lauluihin, kuten "Who Wants To Live Forever" (Queen), "Hallelujah" (Leonard Cohen), "With or Without You" (U2). Levyn säestyksestä vastaa sinfoniaorkesteri, ja Amaury laulaa vuoroin ranskaksi, italiaksi ja englanniksi.
Ihmisoikeudet Laosissa
Henkilökohtaiset vapausoikeudet
Vankiloissa on ahdasta ja olot joissakin vankiloissa ovat erittäin huonot.
Tasa-arvo-oikeudet
Kristittyjä on vangittu Laosissa uskonnon harjoittamisen vuoksi.
DCLXVI – To Ride Shoot Straight And Speak The Truth
Albumin kappale ”To Ride, Shoot Straight and Speak the Truth” on myös Tony Hawk’s Underground -pelissä.
A Decade of Hate
A Decade of Hate on australialaisen yhden miehen yhtyeen Abyssic Haten kokoelma-albumi, joka on julkaistu vuonna 2006.
Elis Palander
Elias Lyonel (Elis Lionel) Palander (1. toukokuuta 1878 Sääminki – 3. heinäkuuta 1930 Kotka) oli suomalainen oppikoulunopettaja ja säveltäjä.
Elis Palanderin vanhemmat olivat kirjakauppias, lehdenkustantaja Karl Otto Palander ja Katarina Johanna Nyroos. Hän pääsi ylioppilaaksi yksityistodistuksella Helsingin suomalaisesta yhteiskoulusta 1898 ja valmistui kansakoulunopettajaksi Sortavalan opettajaseminaarista 1901.
Scott Morrison
Poliittinen ura
Parlamenttivaaleissa toukokuussa 2019 pääministeri Scott Morrisonin johtama koalitio voitti hieman yllättäen oppositiossa olleen työväenpuolueen, jolle mielipidemittaukset olivat ennustaneet vaalivoittoa. Pääministeri Morrisonin oikeistolainen hallituskoalitio jatkoi myös vaalien jälkeen.
Makkum
200px|thumb|Rantabulevardia Makkumissa Makkum on kylä Wûnseradielin kunnassa Frieslandin provinssissa Alankomaissa. Kylän asukasluku oli 3330 vuonna 2011.
Ryhmähomomorfismi
Jos kahden ryhmien G ja H välille voidaan määritellä isomorfismi, niin sanotaan, että ryhmät ovat isomorfiset ja merkitään G ≅ H.
Peltokierto
Ulkonäkö ja koko
Monivuotinen peltokierto kasvattaa 30–80 senttimetriä pitkän, köynneliään ja rennon varren. Kasvi on tavallisesti kalju. Lehdet sijaitsevat varressa kierteisesti ja ovat ruodillisia, pitkulaisia tai joskus kapeita, keihästyvisiä ja ehytlaitaisia. Valkoiset tai vaaleanpunaiset kukat ovat lehtihangoissa yksittäin tai kolmittain. Kukan teriöt ovat noin kaksi senttiä leveitä ja suppilomaisia. Kukkien pienet ja kapeat esilehdet ovat kukkaperän puolivälissä. Suomessa peltokierto kukkii heinä–elokuussa.
Algol (yritys)
Historiaa
Algolin pääkonttori on 1980-luvulta asti sijainnut Espoon Karamalmilla, jonne 1960-luvulla rakennettiin yrityksen keskusvarasto. 1990-luvulla Algol alkoi laajentua Suomesta muihin Pohjoismaihin sekä Baltian suuntaan. Algolilla on toimipisteitä kymmenessä maassa.
Mikko Salo (matemaatikko)
Akateeminen ura
Salo valmistui 22-vuotiaana Oulun yliopistosta filosofian maisteriksi 2001. Tohtoriksi hän väitteli Helsingin yliopistossa 2004. Salon väitöskirja liittyi sovelletun matematiikan alaan.
Tutkimus
Matemaatikkona Salo on erikoistunut matemaattisen analyysin, geometrian ja matemaattisten sovellusten tutkimiseen. Hänen tutkimuksessaan painottuvat matematiikan käytännön sovellukset. Salon tärkein tutkimusala ovat inversio- eli käänteisongelmat. Hän on tehnyt aiheeseen liittyvää tutkimusta osittaisdifferentiaaliyhtälöiden sovelluksista lääketieteellisessä kuvantamisessa. Tutkimuksen avulla pyritään kehittämään ratkaisuja esimerkiksi syöpäkasvainten löytämiseksi.
Clubber Lang
Clubber Lang on Sylvester Stallonen luoma ja Mr. T:n esittämä elokuvahahmo, joka esiintyy elokuvassa Tiikerinsilmä – Rocky III. Se oli Mr. T:n ensimmäinen elokuvarooli.
Luonteenpiirteet
Lang on väkivahva, häijy ja suulas. Hahmo sai vaikutteita ainakin Sonny Listonista, Larry Holmesista ja George Foremanista. Nyrkkeilijä Earnie Shaversin piti alun perin esittää Langia ja hän ehti osallistua koekuvauksiinkin.
Elokuvassa
Rocky III -elokuvan alussa kuvataan, miten Clubber Lang seuraa Rockyn otteluja maailmanmestarina ja hänen menestystään. Langin mielestä Rocky on mestari vain paperilla, joka ottelee helppoja otteluja. Kolmen vuoden aikana Lang onnistuu voittamaan kaikki vastustajansa nopealla tyrmäyksellä ja nousemaan rankkauslistan ykköseksi. Samoihin aikoihin pystytetään Philadelphiaan patsas Rockyn kunniaksi, ja samassa tilaisuudessa tämä ilmoittaa aikovansa lopettaa, jolloin Lang tulee yleisön joukosta ja haastaa Rockyn häntä nöyryyttäen. Rocky hyväksyy haasteen, vaikka tämän valmentaja Mick ei usko Rockyn voittavan, sillä hänen haastajansa eivät ole olleet Langin kaltaisia.
Rocky treenaa koitokseen julkisessa harjoitusleirissä näytöstyyliin, kun taas Lang harjoittelee kovasti omassa asunnossaan. Ottelu koittaa ja Mick saa sydänkohtauksen kun Lang ja Rocky alkavat nahistella jo ennen kehään saapumista. Rocky ei pysty keskittymään kunnolla otteluun, eikä hän muutenkaan mahda ylivoimaisesti vahvemmalle Langille mitään, joka lataa kovia iskuja Rockyyn ja tyrmää hänet jo toisessa erässä ja vie tältä mestaruuden.
Joonatan Rautio
Tunnustukset
Rautiolle myönnettiin 1999 Suomen Saksofoniseuran Josef Kaartinen -palkinto. Hän sai Pekka Pöyry-palkinnon 2000. Vuotta myöhemmin hänet valittiin Pori Jazz Vuoden Taiteilijaksi.
Suomen Jazzliitto myönsi Rautiolle vuoden 2010 Yrjö-palkinnon.
Brendan Leipsic
Brendan Leipsic (s. 19. toukokuuta 1994 Winnipeg, Manitoba) on kanadalainen jääkiekkoilija. Pelipaikaltaan vasemmalta laukova 176 senttimetriä pitkä ja 79 kilogrammaa painava Leipsic on vasen laitahyökkääjä tai keskushyökkääjä.
New Jerseyn sinetti
thumb|210px|New Jerseyn sinetti
Cordon (Haute-Savoie)
Urheilu
Kunnan alueella sijaitsevassa laskettelukeskuksessa on yhdeksän aloittelijoille sopivaa rinnettä sekä kuusi hissiä. Rinteille on ilmainen kuljetus.
Trafalgarin hautausmaa
Hautausmaa oli siunattu käyttöön jo 1798, seitsemän suotta ennen sille nimen antanutta taistelua. Alkujaan hautausmaan nimi oli Southport Ditch Cemetery. Se käsitettiin toisinaan kaupunginmuurin toisella puolella sijainneen vanhan St. Jagon hautausmaan laajennukseksi. Hautausmaata käytettiin hautauksiin vuosina 1798-1814. Vain kaksi sinne haudatuista on Trafalgarin taistelun uhreja. Useimmat taistelussa kuolleet siunattiin mereen. Sen sijaan hautausmaahan haudatuista vainajista monet ovat vuosien 1804 tai 1813-1814 keltakuume-epidemian uhreja.
Brnon teknillinen yliopisto
Yliopiston tiedekunnat
Lista yliopiston tiedekunnista perustamisvuosineen:
Trafiikki-museot
Trafiikki-museot ry ylläpitää liikenteen- ja viestinnän alojen kirjoihin ja esineistöön keskittyvää verkkokauppaa sekä julkaisee kaksi kertaa vuodessa ilmestyvää Trafiikki-asiakaslehteä. Lisäksi museot järjestävät yhteisiä näyttelyitä. Vuonna 2015 yhtäaikaisesti kaikissa Trafiikki-museoissa on ollut esillä sotien jälkeistä jälleenrakennusvaihetta käsittelevä ”Liikkeelle! Suomi sodan jälkeen” -näyttelykokonaisuus.
Jättilintusiipi
Jättilintusiipi kuuluu CITES-sopimuksen ensimmäiseen liitteeseen, joten kaikki lajilla käytävä kauppa on kiellettyä.
2-bokseri
Kampiakselien konfiguraatiot
Jotkin moottorivalmistajat, kuten esim. junien raskaita dieselmoottoreita valmistanut englantilainen Brush Diesel, valmistivat flat-twin -moottoreita, joissa oli vain yksi kammen polvi ja molemmat kiertokanget on kiinnitetty kammen samalle kaulalle. Tämän kaltainen astelma on kuitenkin käsitettävä 180 asteen kulmalla olevana V-moottorina, eikä vastaisku- eli bokserimoottorina.
Sytytysjärjestelmä
Kaksisylinterisen vastaiskumoottorin yhteydessä sopii erinomaisesti käytettäväksi hukkakipinä-sytytysjärjestelmä. Kyseessä on virranjakajaton järjestelmä, jossa kaksipäinen puola antaa kipinän molempien sylintereiden sytytystulpille kampiakselin molemmilla kierroksilla, eli puristus- ja pakotahdilla. Järjestelmä on rakenteellisesti yksinkertainen ja edullinen, koska siinä tarvitaan kahden sylinterin käyttöön ainoastaan yhdet katkojan kärjet ja yksi puola.
Korvakorppikotka
Esiintyminen
Nimialalaji tracheliotus esiintyy Afrikassa Sahelin alueen eteläpuolella sekä Itä- ja Etelä-Afrikassa lukuun ottamatta mantereen eteläisintä kärkeä. Erillispopulaatioita elää Mauritaniassa. Alalaji negevensis esiintyy Arabiassa ja Israelissa. Lajia on pesinyt aikaisemmin myös Pohjois-Afrikassa mutta on sieltä hävinnyt. Sitä tavataan satunnaisesti Välimerenmaissa. Maailman kokonaispopulaatioksi arvioidaan 8 500 yksilöä.
Lisääntyminen
Pesä on tavallisesti akasian latvakruunussa, joskus järeällä oksalla tai kallion ulkonemalla. Se on halkaisijaltaan yli kaksi metriä ja lähes metrin korkea oksakasa. Molemmat puolisot rakentavat pesää, johon ne kantavat oksat nokassaan. Naaras munii yhden valkoisen, ruskeatäpläisen munan, joka painaa lähes 250 g. Luultavasti vain naaras hautoo munaa 54–56 vuorokautta. Molemmat emot huolehtivat poikasista, jotka ovat lentokykyisiä noin 18 viikon ikäisinä. Laji on sukukypsä todennäköisesti 4–5 vuotiaana.
Vesljana
thumb|225px|Vesljana Davydovon kylän luona. Vesljana on Volgan vesistöön kuuluvan Kaman sivujoki Permin aluepiirin Permin Komin piirikunnassa Venäjällä. Se saa alkunsa Komin tasavallan rajalta ja laskee Kamaan Ust-Vesljanan kylän alapuolella. Joen pituus on 266 kilometriä ja valuma-alueen laajuus 7490 neliökilometriä.
Halsten
Halsten (myös Hallsten) Stenkilinpoika (syntynyt n. 1050, kuollut 1070–1084) oli ruotsalainen kuningas, joka hallitsi Ruotsia lyhyen aikaa vuoden 1067 jälkeen, oletettavasti noin vuoteen 1070 asti. Adam Bremeniläinen mainitsee hänet kronikkansa reunahuomautuksissa. Hänet mainitaan myös vanhemmassa Västgötalagenissa (Länsi-Götanmaan laissa), samoin kuin "Wisigothorum Rex Alstanus" -kirjeessä paaville vuodelta 1081.
Kungurin jääluola
thumb|250px|Jäätä Kungurin luolastossa. thumb|250px|Yksi luolaston järvistä. Kungurin jääluola on laaja karstiluolasto Permin aluepiirissä Venäjällä. Se sijaitsee Sylva-joen rannalla lähellä Kungurin kaupunkia. Pohja- ja pintavedet ovat uurtaneet sen kalkkikiven ja dolomiitin erottamaan kipsi- ja anhydriittikerrokseen noin 10 000 vuotta sitten.
South Carolina Stingrays
South Carolina Stingrays on yhdysvaltalainen jääkiekkoseura, joka pelaa ECHL-liigassa. Seura on NHL-joukkue Washington Capitalsin ja AHL-joukkue Hershey Bearsin farmijoukkue. Koko olemassaolonsa ajan joukkue on pelannut kolmannella sarjaportaalla ECHL-liigassa, kotipaikkanaan North Charleston Etelä-Carolinan osavaltiossa. Joukkue on voittanut ECHL:n mestaruuden kolmesti, vuosina 1997, 2001 ja 2009.
Joukkueen kaikkien aikojen paras pistemies on yhdysvaltalainen David Seitz, joka teki vuosina 1996–2004 pelaamissaan 489 ECHL-ottelussa 217 maalia ja antoi 370 maaliin johtanutta syöttöä. Jäähyjä hänelle tuomittiin näissä otteluissa 503 minuuttia.